Voel hulle dan vere vir Afrikaans? | Netwerk24
Deur Hans Retief, Pretoria 28 Desember 2017 00:00
In sy rubriek "Wie is almal die Eerste Mense?" (22.12) noem Leopold Scholtz etniese minderhede die wêreld oor wat hulle in mindere of meerdere mate in 'n bestaanspenarie bevind.
Nader tuis is dit weens die ANC-regering se miskenning van ons taal- en kulturele regte ook ons lot. 'n Mens kan dit eenvoudig nie kleinkry nie dat, soos Scholtz uitwys, "juis Afrikaanssprekendes . . . verskeie universiteitsrektore, professore en joernaliste die aanslag op hul moedertaal lei".
Besef hulle nie watter skade hulle hul eie mense aandoen nie? Heg dié mense geen waarde aan hul eie kultuurerfenis nie? Voel hulle vere vir Afrikaans?